**З А П И С Н И К**

од продолжениетo на 26-таседница на Советот на ОпштинаАеродром, одржана на 20.03.2023 година со почеток во 16:30 часот, во просториите на ОпштинаАеродром

Присутни:

|  |  |
| --- | --- |
| 1. Дејан Митески | 17.Сузана Делева |
| 2. Милка Тримчевска | 18.Томче Ѓуровски |
| 3. Стефан Синадиновски | 19. Љупчо Недески |
| 4. Љупчо Ацковски | 20. Даниел Самарџиски |
| 5. Сузана Павловска | 21. Александра Петковска Николовска |
| 6. Оливер Миланов | 22. Миле Климоски |
| 7. Антонио Петковски | 23. Дарко Масларковски |
| 8. Маријана Столевска Тасиќ | 24. Горан Костовски |
| 9. Станислав Николовски | 25. СањаНесторовскаЛазарова |
| 10.Лидија Стаменкова | 26. ДејанРистовски |
| 11.Бошко Петковски | 27. Благица Сековска |
| 12Валерија Анастасова |  |
| 13. Васе Канзуров |
| 14. Елена Мургоска Митреска |
| 15. Милутин Ристески |
| 16. Вангелина Мојаноска |

Присутни се и претставници од општинската администрација.

Претседателот Дејан Митески, ја отвори седницата на Советот на Општина Аеродром и констатира дека на седницата присуствуваат мнозинство членови на Советоти Советот може полноважно да одлучува.

Претседателот извести дека на седницата Советниците Дарко Масларковски и Миле Климоски се приклучени он-лајн

**Се премина со останатите точки од утврдениот дневен ред**

**14-та точка** - **Предлог-заклучок за усвојување на Извештај за реализација на Програма (Р) заштита на животната средина и природа на Општина Аеродром за 2022 година.**

**ГЛАСАА: ЗА – 15 советници ПРОТИВ – нема ВОЗДРЖАНИ- нема**

Се констатира дека Заклучокот е усвоен.

**15-та точка** - **Предлог-заклучок за усвојување на Извештај за реализација на Програмата (Ј) комунални дејности на подрачјето на Општина Аеродром за 2022 година**

**Советникот Дејан Ристовски** се јави за збор каде што напомена дека по однос на оваа точка има неколку забелешки за неколку потпрограми. Првата потпрограма за одржување на урбана опрема Советникот напомена дека не е определено каде точно се потрошени парите туку само се гледа дека се потрошени 460.000 евра. Советникот напомена дека минатата година во втората половина на Јуни немаше вода на чешмичките за пиење , исто така Советникот напомена дека потрошени се 460.000 евра за граѓаните да немаат вода за пиење.Советникот напомена дека од тука би заклучил дека постојат 3 субјекти кои сносат одговорност, а тоа се или фирмата што ги одржува фонтаните или надзорот што треба да пријави и да е пријавено до Градоначалникот како менаџер на Општината.

Советникот кажа дека има забелешка за Јавното осветлување каде се потрошени 1.400.000 евра, исто така напомена дека доколку би ја прифатиле нивната иницијатива за да се постават фото-панели на сијалиците овој трошок би бил помал. Од програмата за други комунални услуги Советникот напомена дека се потрошени 47.000 евра и истите се потрошени за чистење на диви депонии и надзор за извршените работи. Советникот напомена дека депониите се повеќе повидливи и во поголем број. Исто така Советникот кажа дека за потпрограмата за капитални расходи и јавна чистота е наведено дека определените средства се искористени за исплата на рати за набавка за специјални машини за чистење на јавни површини.Советникот побара од администрацијата да му се изготви список каде се потрошени тие пари.

**Претставник од Општинската администрација даде образложение по однос на поставените прашања**

**Советникот Дејан Ристевски** се јави за збор и напомена дека фирмата што земала 300.000 евра и што има спогодба со Општината треба да ги направи во Април чешмичките а не во Јуни

**Градоначалникот Тимчо Муцунски** се јави за збор и напомена дека не се ова средства за чешмички, туку се средства за одржување на системи за наводнување, за детски игралишта, урбана опрема и сл. Градоначалникот напомена дека детално беше објаснето дека се работи за многу повеќе средства за многу повеќе работи од она што се обидуваат да го анализираат

**Советникот Дејан Ристевски** се јави за контра реплика и се изјасни дека никој не поднесе одговорност затоа што граѓаните немаа вода да пијат. Советникот напомена дека само побарал кој ќе ја сноси одговорноста за толку многу пари што граѓаните немаа вода за пиење.

 Претставник на Општинската администрација се произнесе и кажа дека лани договорот беше околу 2 ипол милиони денари за тендерот за одржување чешмички за вода

**Советникот Горан Костовски** се јави за збор и напомена дека Општината според јавни набавки има направено 5 тендери од кои 2 неуспешно со фирмата за одржување на фонтани и чешмички. Советникот напомена дека причината зошто фонтаните не работеа до Јуни е поради два неуспешни тендери. Советникот праша дали Општината нема колку мора да троши пари на приватни компании за одржување на чешмички кои што може еден или двајца хауз мајстори вработени во Општината да го напраават тоа.

**Советникот Васе Канзуров** се јави за збор и напомена дека не може јавен службеник да поправа подобро фонтани од приватни компании

**Советникот Горан Костовски** се јави за контра реплика и напомена дека доколку има некој одговорен од Општината кој што ќе ги прави тие работи ќе се заштедат 300.000 евра

**Градоначалникот Тимчо Муцунски** се јави за збор и напомена дека и десет пати да ја кажат лагата нема да стане вистина бидејќи не се потрошени 300.000 евра за поправање на чешмички. Градоначалникот напомена дека во Јуни и во Јули фунцкионираа чешмичките и факт е дека за секој процес одговараат и стои на одговорноста

**Советникот Горан Костовск**и се јави за реплика и напомена дека џабе се трудат да проектираат дека Левица лаже кога црно на бело стојат три договори со Флуид во кој со вкупно 3-те договори доаѓа сумата од 300.000 евра и на сите три договори пишува дека се за одржување на фонтани и чешмички. Советникот напомена дека кога беше предходниот Градоначалник исти јавни набавки имаше по 300.000 евра со истата фирма за одржување на тие фонтани и ВМРО-ДПМНЕ реагираше дека се трошат ненаменски пари.Исто така Советникот кажадека многу е комична оваа опозиција на власт со 15 советници да си играат мајтап со парите на граѓаните, меѓутоа граѓаните тоа го гледаат и ќе го казнат на наредните избори.

**Советничката Благица Сековска** се јави за збор и праша зошто од планираните 970.000 кои што требало да бидат потрошени за изградба на паркинг на крај се намалиле на 38.232 денари. Советничката праша дали ова значи дека не ни требаат паркинзи или можеби имало попаметни работи за трошење од типот на одржување на чешмички.

Претставник од Општиската администрација даде одговор

**Советничката Благица Секов**ска се јави за збор и праша на што се должи огромната дискрепанца помеѓу планираните и потрошените средства

Претставник од Општинската администрација даде одговор

**ГЛАСАА: ЗА – 15 советници ПРОТИВ – нема ВОЗДРЖАНИ- нема**

Се констатира дека Заклучокот е усвоен.

**16-та точка**–**Предлог-одлука за одобрување на дополнителни финансиски средства на основните училишта на територијата на Општина Аеродром**

**ГЛАСАА: ЗА – 15 советници ПРОТИВ – нема ВОЗДРЖАНИ- нема**

Се констатира дека Одлуката е усвоена

**17-таточка-Предлог-одлука за ставање вон сила на Правилник за користење на службени мобилни телефони од страна на вработените на општинската администрација на Општина Аеродром.**

**ГЛАСАА: ЗА – 16 советници ПРОТИВ –нема ВОЗДРЖАНИ- нема**

Се констатира дека Одлуката е усвоена.

**18-та точка- Предлог-одлука за ставање вон сила на Упатство за користење службени мобилни телефонски броеви и слижбени мобилни телефони во Општина Аеродром**

**ГЛАСАА: ЗА – 18советници ПРОТИВ –нема ВОЗДРЖАНИ- нема**

Се констатира дека Одлуката е усвоена

**19-та точка- Предлог-одлука за измена и дополнување на Одлука за издавање на долгорочни должнички хартии од вредност- општински обврзници од прва емисија**

**Градоначалникот Тимчо Муцунски** се јави за збор и напомена дека ова се технички измени на првата одлука врз основа на консултација и препораки од комисијата за хартии од вредност. Градоначалникот Тимчо Муцунски напомена дека он како Градоначалник согласно првата одлука ваков тип на измени кои што не влијаат на условите можел да направи и самостојно, но смета дека бидејќи се работи за сериозен и значаен процес на Општината да биде презентирано на транспарентен начин пред Советниците и они да ја направат таа измена во знакот на транспарентноста и почитување на предходно воспоставената пракса

**Секретарот на Општина Аеродром Јулијана Павковска Боцевска** даде појаснување во однос на материјалот кој што беше доставен на 26-та седница се однесува на член 9 став 1, во консултација со Министерството за финансии извршени се овие технички измени и во дел од членовите каде што стои „се менува“ сега стои „се менува и дополнува“ а суштината е иста

**ГЛАСАА: ЗА – 15советници ПРОТИВ –4 советници ВОЗДРЖАНИ- нема**

Се констатира дека Одлуката е усвоена

Дневниот ред беше исцрпен.

Со тоа заврши 26-та седница на Советот на Општина Аеродром.

 Претседател на Совет

 на Општина Аеродром

 Дејан Митески